 Adduunka oo dhan waddamada Islaamku waxa ay isu diyaariyaan sidii ay muwaadiniintoodu sanadkan gudanaya waajibka xajka ugu fududeyn lahaayeen safarkaas, balse Xujeyda Soomaaliya iyaga ayay waajib ku tahay in ay qabsadaan dhammaan wixii adeeg iyo dhaqaale ah ee uu safarka xajku u baahan yahay, taasi kuma cusba Soomaaliya ee muddo dheer ayuu sidaas ahaa safarka xajku; marka lagarab dhigo sanadihii lasoo dhaafayna hadda ayuu aad uga fiican yahay, sababtu waa in diyaarinta safarkan, iyo dhammaan wixii la xiriira ay shirkadaha duulimaadku gacanta ku hayaan oo aanay dowladda Soomaaliya kaalin ku lahayn, si gaar ah wasaaradda diinta, safaaradda Soomaaliya ee Sucuudiga iyo Ergada Soomaaliya ee xajka ee Sucuudiga, kuwaas oo dhammaantood howsha xajka uga dambeeya shirkadaha gaarka loo leeyahay ee duulimaadka, kuwaas oo in ay dhaqaale iyo faaiiido sameeyaan ay u tahay muhiimadda iyo yoolka koowaad, kan labaad iyo kan saddexaadba. 